b'\n_START_ARTICLE_\nGanden Phodang\n_START_PARAGRAPH_\nGanden Phodrang eller Ganden Podrang (tibetansk: \xe0\xbd\x91\xe0\xbd\x82\xe0\xbd\xa0\xe0\xbc\x8b \xe0\xbd\xa3\xe0\xbe\xa1\xe0\xbd\x93\xe0\xbc\x8b \xe0\xbd\x95\xe0\xbd\xbc\xe0\xbc\x8b \xe0\xbd\x96\xe0\xbe\xb2\xe0\xbd\x84, Wylie: dGa \'ldan pho brang, Lhasa dialekt IPA: k\xc9\x91t\xc9\x9b p\xca\xb0\xc3\xb3\xca\x88\xc9\x91\xc5\x8b; Kinesisk: \xe7\x94\x98 \xe4\xb8\xb9 \xe9\xa0\x97 \xe7\xab\xa0; pinyin: G\xc4\x81nd\xc4\x81n P\xc5\x8dzh\xc4\x81ng) var den tibetanske regering, der var blev oprettet af 5. Dalai Lama med hj\xc3\xa6lp fra G\xc3\xbcshi Khan fra Khoshut i 1642. Lhasa blev hovedstaden i Tibet i begyndelsen af denne periode, med al den tidlige magt tildelt den 5. Dalai Lama af G\xc3\xbcshi Khan i Shigatse. Efter udvisningen af dzungarerne var Tibet under formelt styre under Qing-dynastiet mellem 1720 og 1912, men Ganden Phodrang-regeringen varede indtil 1950\'erne, da Tibet blev indlemmet i Folkerepublikken Kina. Kashag blev det styrende r\xc3\xa5d i Ganden Phodrang-regimet under det tidlige Qing-styre.\n_START_SECTION_\nHistorie\n_START_PARAGRAPH_\nAltan Khan fra T\xc3\xbcmed-mongolerne valgte Gelug-skolen indenfor tibetansk buddhisme som sin buddhistiske tro. I 1577 inviterede han lederen af denne orden, Sonam Gyatso, til at komme til Mongoliet og undervise sit folk. Han betegnede Sonam Gyatso som "Dalai" (en overs\xc3\xa6ttelse til mongolsk af navnet Gyatso, der betyder "hav"). Som f\xc3\xb8lge heraf blev Sonam Gyatso kendt som Dalai Lama. Da denne titel ogs\xc3\xa5 blev posthumt givet til Gendun Drup og Gendun Gyatso, som blev betragtet som Sonam Gyatsos tidligere inkarnationer, blev Sonam Gyatso anerkendt som v\xc3\xa6rende allerede den 3. Dalai Lama._NEWLINE_Den 5. Dalai Lama (1642-1682) er kendt for at forene det tibetanske kerneland under kontrol af Gelugskolen af tibetansk buddhisme efter at have besejret rivaliserende Kagyu og Jonang-sekter og den sekul\xc3\xa6re hersker, Tsangpa-fyrsten, i en l\xc3\xa6ngerevarende borgerkrig. Hans indsats lykkedes delvis p\xc3\xa5 grund af hj\xc3\xa6lp fra G\xc3\xbcshi Khan, Oirat-lederen, der etablerede Khoshut-khanatet. Med G\xc3\xbcshi Khan som en protektor fuldst\xc3\xa6ndig uden indblanding, som havde overdraget hele autoriteten til Dalai Lama til hele Tibet ved en ceremoni p\xc3\xa5 Trashilh\xc3\xbcnpo-klosteret i Shigatse, oprettede den 5. Dalai Lama og hans n\xc3\xa6rtst\xc3\xa5ende en civil administration, der henvises til af historikere som Lhasa-staten. Al magt og myndighed l\xc3\xa5 i Dalai Lamas h\xc3\xa6nder helt frem til hans d\xc3\xb8d, og G\xc3\xbcshi Khan blandede sig ikke administrationen eller fors\xc3\xb8gte at kontrollere dens politikker. Den centrale ledelse for denne regering ben\xc3\xa6vnes ogs\xc3\xa5 "Ganden Phodrang" eller "Ganden Podrang", hvilket er afledt af navnet p\xc3\xa5 Dalai Lamas ejendom ved Drepung-klosteret._NEWLINE_Den 5. Dalai Lama indledte opf\xc3\xb8relsen af Potala-paladset i Lhasa og flyttede regeringscentret dertil fra Drepung. Det forblev Dalai Lamas vigtigste opholdssted indtil den 14. Dalai Lama flygtede til Indien efter det tibetanske opr\xc3\xb8r i 1959._NEWLINE_I 1717 blev Khoshut Khanats sidste khan, Lha-bzang Khan, dr\xc3\xa6bt af de mongolske styrker fra Dzungar-khanatet, der invaderede Lhasa. Dzungar-styrkerne blev p\xc3\xa5 sin side fordrevet af ekspeditionsstyrker fra Qing-dynastiet fra Tibet i 1720, hvorved f\xc3\xa6llesskabet for Tibet med Qing-dynastiet begyndte._NEWLINE_Kashag, det styrende r\xc3\xa5d i Tibet, blev oprettet i 1721 og blev indsat af Qianlong-kejseren af Qing-dynastiet i 1751. I dette \xc3\xa5r blev den tibetanske regering reorganiseret efter opstanderne i Lhasa det foreg\xc3\xa5ende \xc3\xa5r._NEWLINE_De f\xc3\xb8rste europ\xc3\xa6ere, der ankom til Tibet, var de portugisiske mission\xc3\xa6rer Ant\xc3\xb3nio de Andrade og Manuel Marques i 1624. De blev hilst velkommen af kongen og dronningen af Guge og fik lov til at opbygge en kirke og indf\xc3\xb8re den kristne tro. Kongen af Guge accepterede ivrig kristendommen som et modspil for religi\xc3\xb8s indflydelse for at afveje den blomstrende Gelugpa, modarbejde sine potentielle rivaler og konsolidere sin position. I 1745 blev alle mission\xc3\xa6rerne imidlertid udvist igen._NEWLINE_Efter Qing-dynastiets fald i 1911 erkl\xc3\xa6rede den 13. Dalai Lama sig som hersker af et uafh\xc3\xa6ngigt Tibet. Tibet blev betragtet af Republikken Kina som en del af den nye republik, som gav Tibet status som et "omr\xc3\xa5de". Dette ville vare indtil 1950\'erne, da Tibet blev indlemmet i Folkerepublikken Kina. Statsstrukturen forblev p\xc3\xa5 plads i et par \xc3\xa5r, men blev formelt opl\xc3\xb8st i 1959 efter det tibetanske opr\xc3\xb8r i 1959. Den autonome region i Tibet blev oprettet af Kina i 1965 ud fra en del af det tibetanske etno-kulturelle omr\xc3\xa5de. Den centrale tibetanske administration blev etableret af den 14. Dalai Lama og blev henlagt til McLeod Ganj i Indien efter 1959.'